**Міжнародны саюз электрасувязі** (**МСЭ**, англ.: International Telecommunication Union, ITU) — міжнародная арганізацыя, якая вызначае рэкамендацыі ў галіне электрасувязі і радыё, а таксама рэгулюе пытанні міжнароднага выкарыстання радыёчастот (размеркаванне радыёчастот па прызначэннях і па краінах). Заснаваны як Міжнародны тэлеграфны саюз у 1865 годзе, з 1947 года з’яўляецца спецыялізаванай установай ААН.

Стандарты (дакладней, па тэрміналогіі МСЭ — рэкамендацыі, англ.: Recommendations) не з’яўляюцца абавязковымі, але шырока падтрымліваюцца, так як палягчаюць узаемадзеянне паміж сеткамі сувязі і дазваляюць правайдэрам прадастаўляць паслугі па ўсім свеце.

Гісторыя
--------

Міжнародны саюз электрасувязі — адна з найстарэйшых цяпер існуючых міжнародных арганізацый. На момант стварэння адзіным сродкам электрасувязі быў электрычны тэлеграф. З 1849 года тэлеграфная сувязь стала міждзяржаўнай, і гэта запатрабавала дасягнення сумяшчальнасці тэлеграфнага абсталявання розных краінах, параметраў сігналаў і вырашэння мноства арганізацыйных, прававых (а часам і палітычных) пытанняў. 17 мая 1865 года ў Парыжы 20 дзяржавамі прыняты Першая міжнародная тэлеграфная канвенцыя і Рэгламент тэлеграфнай сувязі. Тады ж і быў заснаваны Міжнародны тэлеграфны саюз (фр.: Union internationale du télégraphe).

У 1932 годзе Міжнародны тэлеграфны саюз у сувязі з развіццём тэхнікі электрасувязі быў перайменаваны ў Міжнародны саюз электрасувязі, а ў 1947 годзе ён стаў спецыялізаванай установай ААН.

Задачы
------

Асноўнай мэтай МСЭ з’яўляецца забеспячэнне для кожнага чалавека лёгкага доступу да інфармацыі і сувязі, накіраванага на аказанне адчувальнага садзейнічання ў сацыяльна-эканамічным развіцці інтарэсаў усіх людзей. Гэта дасягаецца альбо шляхам распрацоўкі стандартаў, якія выкарыстоўваюцца для стварэння інфраструктуры прадастаўлення паслуг электрасувязі ва ўсім свеце, шляхам справядлівага кіравання выкарыстаннем радыёчастотнага спектру і спадарожнікавых арбіт, што дапамагаюць данесці бесправадныя паслугі да кожнага кутка свету, альбо з дапамогай прадастаўлення падтрымкі краінам у ажыццяўленні іх стратэгій развіцця электрасувязі. Мэтай Саюза таксама з’яўляецца забеспячэнне і пашырэнне міжнароднага супрацоўніцтва ў рэгіянальным выкарыстанні ўсіх відаў сувязі, удасканаленне тэхнічных сродкаў, іх эфектыўная эксплуатацыя.

МСЭ на рэгулярнай аснове разлічвае і публікуе справаздачу *«Індэкс развіцця інфармацыйна-камунікацыйных тэхналогій у краінах свету»* — камбінаваны паказчык, які характарызуе дасягненні краін свету з пункту гледжання развіцця інфармацыйна-камунікацыйных тэхналогій (ІКТ). Ён распрацаваны ў 2007 годзе на аснове 11 паказчыкаў.

Структура
---------

У МСЭ ўваходзіць 193 краіны і больш за 700 членаў сектароў і асацыяцый (навукова-прамысловых прадпрыемстваў, дзяржаўных і прыватных аператараў сувязі, радыёвяшчальных кампаній, рэгіянальных і міжнародных арганізацый).

Штаб-кватэра арганізацыі знаходзіцца ў Жэневе (Швейцарыя) побач з будынкам ААН. Кіруючы орган — *Паўнамоцная канферэнцыя* (англ.: Plenipotentiary Conference). Склікаецца раз у чатыры гады і абірае Савет МСЭ ў складзе 46 членаў. Савет праводзіць свае пасяджэнні штогод. Прадстаўнікі ўсіх краін-членаў МСЭ на Паўнамоцнай канферэнцыі вызначаюць асноўныя напрамкі дзейнасці кожнага сектара і фарміруюць новыя рабочыя групы і сцвярджаюць план работ на наступныя чатыры гады.

Бягучая арганізацыйная структура МСЭ была вызначана ў снежні 1992 года і ўключае наступныя падраздзяленні:

* **ITU-T** (МСЭ-Т) — сектар стандартызацыі электрасувязі.
* **ITU-R** (МСЭ-Р) — сектар радыёсувязі.
* **ITU-D** (МСЭ-Д) — сектар развіцця электрасувязі.

Усе сектары маюць даследчыя камісіі.

Заўвагі
-------

1. ↑   Праверана 26 студзеня 2022.
2. ↑  ROR Data — v1.19 — 2023. — doi:10.5281/ZENODO.7644942<a href='https://wikidata.org/wiki/Track:Q116976023'></a>
3. ↑   Праверана 19 ліпеня 2023.
4. 1 2  ВКР-97: всемирная конференция радиосвязи 1997 года // Радио. — 1998. — № 7 **(нявызн.)**(недаступная спасылка). Архівавана з першакрыніцы 3 верасня 2017. Праверана 1 студзеня 2011.
5. ↑  Международный союз электросвязи **(нявызн.)**. Архівавана з першакрыніцы 12 ліпеня 2017. Праверана 6 ліпеня 2017.
6. ↑  Measuring the Information Society Report **(нявызн.)**. Архівавана з першакрыніцы 25 кастрычніка 2016. Праверана 9 красавіка 2016.
7. ↑  ITU : список стран-участниц **(нявызн.)**. Архівавана з першакрыніцы 21 чэрвеня 2018. Праверана 8 лістапада 2013.
8. ↑  «ITU Global Directory» **(нявызн.)**. Архівавана з першакрыніцы 6 снежня 2000. Праверана 14 верасня 2010.
9. ↑  Sector Members, Associates and Academia **(нявызн.)**.  ITU. Архівавана з першакрыніцы 17 мая 2014. Праверана 15 мая 2014.
10. ↑  Deutsches Institut für Normung. An Introduction to Standards and Standardization. — Beuth Verlag, 1998. — P. 266. — ISBN 9783410141495

Спасылка
--------

* Афіцыйны сайт МСЭ
* МСЭ на сайце ААН
* Гістарычныя даты МСЭ Архівавана 3 лютага 2009.
* Інфармацыя аб размеркаванні тэле і радыё частот

|  |  |
| --- | --- |
| ⚙️   У сацыяльных сетках | Facebook (англ.) · LinkedIn (англ.) · X (англ.) |
| Фота, відэа і аўдыё | Flickr · Instagram (англ.) · SoundCloud · Spotify (англ.) · TikTok (англ.) · YouTube |
| Слоўнікі і энцыклапедыі | Вялікая расійская (старая версія) · Britannica (онлайн) · Brockhaus · Швейцарскі гістарычны |
| 

| Нарматыўны кантроль |
| --- |
| BIBSYS: 90209116 · BNE: XX130453 · BNF: 12746185d · CiNii: DA00884379 · GND: 2014969-4 · ISNI: 0000000121871858, 0000000111031177 · LCCN: n80089972 · Microsoft: 1303371618 · NDL: 00360283 · NKC: xx0171661 · NLA: 35234323 · NLG: 292966 · NUKAT: n96613117 · PTBNP: 1165326 · SUDOC: 050632426 · VIAF: 152495097 |

 |